የግብፅና የተባበሩት አረብ ኤምሬትስ ባህር ሃይል አባላት በቀይ ባህር ላይ ወታደራዊ ልምምድ እያካሄዱ ነው
የግብፅና የተባበሩት አረብ ኤምሬትስ ባህር ሃይል አባላት በቀይ ባህር ላይ ወታደራዊ ልምምድ እያካሄዱ መሆኑን የግብፅ ወታደራዊ ሃይል ገልጿል፡፡በምስራቃዊ የቀይ ባህር የውሃ አካል ላይ የሚደረገው ይህ ወታደራዊ ልምምድ የሁለቱን ሀገራት ወታደራዊ አቅም ለማጎልበት ታስቦ እንደሆነ ተገልጿል፡፡የሀገሪቱ መከላከያ ሚኒስትር ሴዲክ ሶቢ ሳይድ ልምምዱ ቀነ ገደብ እንዳልተቀመጠለት አንስተው በካሊፋ ሶስት በተሰየመው የጦር ልምምድ  የአየርና የባህር ወታደራዊ ስልጠና የሚደረግ መሆኑን ተናግረዋል፡፡ሚኒስትሩ  እንደገለጹት የውቅያኖስ ትራንስፖርትን፤ የጦርነት እንቅስቃሴዎችን በመቆጣጠር እና የተጠረጠሩ መርከቦችን ለመቆጣጠር ቁልፍ ስልጠናዎች ይሰጣሉ፡፡የግብፅ ሚሳኤል ተሸካሚ መርከቦች፤ በርካታ የኬሚካል መርከቦች እና ሌሎች በርካታ የተባበሩት አረብ ኤምሬትስ መርከቦች በጋራ በመሰልጠን ላይ ናቸውም ተብሏል፡፡